આપણી અત્યારની રહેણી-કરણી, જીવનપદ્ધતિ બદલાતી જાય છે. ‘પરિવર્તન એ જ એક સ્થિત અને શાશ્વત બાબત છે’ એમ મારા બેટર હાફ હંમેશ કહે છે. એટલે જીવન જેમ આગળ વધે તેમ તેને નવી દ્રષ્ટિથી મૂલવવાની, મૂલ્યોને નવા સમીકરણથી જોવાની જરૂર ઊભી થાય છે. અને છતાં મનુસ્મૃતિના સિદ્ધાંતને નવી દ્રષ્ટિથી મૂલવવાની જરૂર તો ખરી જ, કે જે પતિ-પત્ની એકબીજાથી સંતુષ્ટ હોય ત્યાં સુખ આવે છે, વસે છે, એટલું જ નહીં પણ વિસ્તરે છે.